ชื่อสถานที่: ข้าวมันไก่รัญรส
ประเภท: ร้านอาหาร กาแฟ เบเกอรี่
ตำบล: ฟ้าฮ่าม
อำเภอ: เมืองเชียงใหม่
จังหวัด: เชียงใหม่
รหัสไปรษณีย์: 50000
พิกัด: 18.80636, 99.01281

ร้านนี้อยู่เยื้องๆ กับสุขสวัสดิ์ค้าไม้ เป็นตึกแถว 1 คูหา วันที่เราจะมืดๆ ไปนิด เค้าลืมเปิดไฟหรือปล่าวไม่รู้ ที่จอดรถไม่มี อาศัยเนียนจอดข้างทางได้เลย ที่นี่มีเมนูเดียว ไม่มากความ มีแต่ข้าวมันไก่เท่านั้น ไม่มีเมนูข้าวมันไก่ทอดหรือข้าวหมูกรอบ ขาหมู เหมือนหลายๆ ร้าน ข้าวมันไก่ที่นี่มีข้าวมันไก่ธรรมดา 30 บาท พิเศษ 40 บาท และพิเศษมากๆ 50 บาท หรือจะสั่งแยกข้าวแยกไก่ก็ได้คิดราคาตามนั้น น้ำดื่มบริการตนเองมีทั้งฟรีและไม่ฟรี เลือกได้ตามอัธยาศัย ข้าวมันไก่ตอนเอามาเสิร์ฟ ต้องร้องอู้ว มันเยอะจัง 30 บาทเอง อีกคนสั่งพิเศษ 40 บาท กินกันให้พุงแตกไปเลย ต้องบอกเลยว่าอร่อยเกินคุ้ม ข้าวไม่แข็ง ไม่มันเยิ้ม ไม่เลี่ยน หอมและได้รสเครื่องเทศ ไก่ให้มาเน้นๆ ไม่ทุบจนแบบนแล้วแบนอีก เนื้อนิ่ม ไม่แห้งไม่แข็งไป น้ำจิ้มอร่อยดี เข้มข้น แต่ไม่มีให้เติมพริกเติมขิงนะ (ไม่รู้ขอเพิ่มได้ไหมสำหรับคนที่ทานรสจัด) น้ำซุปก็กลมกล่อมดี สรุปข้าวมันไก่อร่อย ปริมาณคุ้มเกินราคา เอ้อ ร้านหยุดวันอาทิตย์นะ